Giedrius Alkauskas

Giedrius Alkauskas (g. 1978 m. vasario 8 d. Anykščiuose) – Lietuvos matematikas, muzikologas, kompozitorius, poetas.

 Biografija 
1985–1993 m. mokėsi Anykščių Jono Biliūno vidurinėje mokykloje. 1993–1996 m. mokėsi Kauno technologijos universiteto gimnazijoje. Trejus metus iš eilės tapo Lietuvos moksleivių matematikos olimpiados nugalėtoju. 1996 m. laimėjo pirmąjį sidabro medalį Lietuvai Tarptautinėje matematikos olimpiadoje.International Mathematical Olympiad, participants from Lithuania 1999 ir 2001 m. laimėjo aukso medalius Tarptautiniame matematikos studentų turnyre.International Mathematics Competition
for University Students, 1999. 1997 m. sukūrė uždavinį tarptautinei matematikos olimpiadai Argentinoje.IMO problems and authors

1996–2004 m. studijavo Vilniaus universitete. 2004–2008 m. studijavo Jungtinės Karalystės Notingemo universiteto doktorantūroje (vadovas prof. Ivan Fesenko). 2008 m. apgynė disertaciją „Integral transforms of the Minkowski question mark function“. Integral transforms of the Minkowski question mark function, PhD Thesis, University of Nottingham (2008).

Tėvai: Antanas Alkauskas (g. 1944 m.) – agronomas ir Vida Alkauskienė (g. 1947 m.) – agronomė. Brolis dvynys Audrius Alkauskas (1978–2023) – fizikas.

 Mokslinė ir pedagoginė veikla 

Nuo 2010 m. Vilniaus universiteto dėstytojas, nuo 2013 m. vyresnysis mokslo darbuotojas. 2018–2019 m. – Kauno technologijos universiteto profesorius.https://mgmf.ktu.edu/news/ktu-mgmf-profesorius-pristate-savo-pirmaja-poezijos-knyga-keliaujantis-akmuo/https://ktu.edu/news/lietuvos-matematiko-vardu-pavadinta-konstanta/ 2009 m., 2012 m. Makso Planko instituto (Bona, Vokietija), 2010 m. Austrijos „Bodenkultur“ (BOKU) universiteto (Viena, Austrija) kviestinis mokslininkas. 

Darbo sritys matematikoje – Minkovskio „klaustuko“ funkcija, skaidiniai, funkcinės lygtys, tėkmės. Teigia atradęs naujus matematinius objektus – projektyvines tėkmes ir supertėkmes.Projective and polynomial superflows. I (2018). Tyrė Minkovskio „klaustuko“ funkciją, jos momentus, integralines transformacijas (Styltjeso, Melino ir Laplaso), bei susiejo šią funkciją su modulinėmis formomis. Minkovskio „klaustuko“ funkcijos momentai Steven R. Finch knygoje „Matematinės konstantos“ buvo pavadinti Minkovskio-Alkausko konstantomis.Minkowski-Alkauskas constant Steven R. Finch, Mathematical Constants II, Cambridge University Press (2018), Section 1.28, p. 207–209.

 Kita veikla 

2011 m. išleido kompaktinę plokštelę „Į sapnų ir burtų lauką“,http://www.bernardinai.lt/straipsnis/2011-04-26-giedrius-alkauskas-i-sapnu-ir-burtu-lauka/61863 2014 m. išleido kompaktinę plokštelę „Užburtas laikas“.http://naujienos.vu.lt/laisvalaikis/dr-giedriaus-alkausko-uzburtas-laikas/ Parašė straipsnių apie danų muzikinį romantizmą.https://www.7md.lt/autorius/1116

2018 m. išleido poezijos knygą „Keliaujantis akmuo“,http://www.kaunorasytojai.lt/knygos/giedrius-alkauskas-keliaujantis-akmuo-kaunas-kauko-laiptai-2018/ kuri 2019 m. pelnė Dionizo Poškos premiją.naujienos.vu.lt 

 Šaltiniai 

 Nuorodos 
 Giedriaus Alkausko asmeninis puslapis
 Giedrius Alkauskas Matematikos genealogijos projekte
 Giedrius Alkauskas Anykštėnų biografijų žinyne
 Giedriaus Alkausko Youtube kanalas

Kategorija:Lietuvos matematikai
Kategorija:Lietuvos pedagogai
Kategorija:Lietuvos kompozitoriai